Cyphonotida

Cyphonotida er en slekt av biller som hører til underfamilien blomsterbukker i den artsrike familien trebukker.

Utseende 
En middelsstor, slank, blankt svart trebukk, pronotum skarpt rødt. Antennene er noe kraftige, omtrent så lange som kroppen. Hodet er snuteformet forlenget mellom fasettøynene. Pronotum er klokkeformet. Dekkvingene er avsmalnende bakover, kraftig punkterte. Beina er middels lange, lårene nokså slanke.

Levevis 
Larvene utvikler seg i død ved av løvtrær, men kan også gå i furu. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege. Ulikt de fleste andre blomsterbukker er de også aktive on natten og kommer da til lys.

Utbredelse 
Arten er vidt utbredt, fra Arizona og Texas i nord til Bolivia i sør.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Cyphonotida Casey, 1913
 Cyphonotida rostrata (Bates, 1872)
 Cyphonotida rostrata borealis Linsley & Chemsak, 1976
 Cyphonotida rostrata rostrata (Bates, 1872)
 Cyphonotida rostrata texana Giesbert & Hovore, 1998
 Cyphonotida rostrata ventralis (Horn, 1894)

Kilder 
 Cerambycidae of the World - Lepturini

Eksterne lenker 
 
 
 bugguide.net - bildedatabase over nordamerikanske insekter
 Bildegalleri 

Lepturinae
Biller formelt beskrevet i 1872
Dyr formelt beskrevet av Thomas Lincoln Casey
Dyr formelt beskrevet av Henry Walter Bates